ELŐTERJESZTÉS

Piliscsév község Képviselő-testületének 2014. szeptember 16-i ülésére

Tárgy:Piliscsév község Önkormányzatának Képviselő-testülete ……/2014. (IX.16)

önkormányzati rendelete a közterületi térfigyelő rendszerről

Tisztelt Képviselő-testület!

A „Piliscsévért” Közalapítvány közadakozásból kiépítette a településen a térfigyelő kamerarendszert.

A rendszer kivitelezési munkái befejeződtek, és a rendszer üzembe helyezésre került az alábbi helyszíneken:

1. Vasút utca 1. 1 kamera
2. Béke utca 118. 1 kamera
3. Béke utca 57. 1 kamera
4. Béke utca 18 1 kamera
5. Szőlősor 6. 1 kamera
6. Dolina u.9. 1 kamera
7. Kesztölci u. 080/1 hrsz 1 kamera

Az Alapítvány megállapodott az önkormányzattal a térfigyelő rendszer önkormányzati tulajdonba adásáról.

A rendszer adatrögzítése az Általános Iskola épületében történik.

Fent leírtak alapján kérem az 1. számú mellékletet képező rendelet megtárgyalását és elfogadását.

Dorog, 2014. szeptember 8.

Kosztkáné Rokolya Bernadett

polgármester

1. számú melléklet

Piliscsév község Önkormányzat Képviselő-testületének

……../2014 (IX.16) rendelete

a közterületi térfigyelő rendszerről

Piliscsév község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. tv. 13. § 1. bekezdés 17. pontjában meghatározott feladatkörében eljárva a következőket rendeli el.

1. §

(1) Piliscsév község Önkormányzata ( a továbbiakban: Önkormányzat ) a község közigazgatási területén közterületi térfigyelő rendszert működtet.

(2) A közterületi térfigyelő rendszer azon, az Önkormányzat tulajdonát képező műszaki eszközök összessége, melyek biztosítják a közterületi képfelvétel jogszabályban előírt módón történő rögzítését és felhasználását.

2. §

A közterületi térfigyelő rendszer célja:

1. a közbiztonság növelése, a bűnmegelőzés, a közterület általános rendjének biztosítása;
2. a megfigyelt közterületen található vagyon megóvása, felügyelete;
3. a közterület-felügyelet tevékenységének, a rendőrség bűnüldöző tevékenységének segítése, a két szervezet közötti együttműködés segítése;
4. a lakosság és a községbe látogatók biztonságérzetének növelése, a jogsértések visszaszorítása.

3. §

Az Önkormányzat a közterületi térfigyelő rendszer üzemeltetője és kezelője.

4. §

(1) Az önkormányzat a közterületi térfigyelő rendszer üzemeltetésére és kezelésére jogszabály alapján hatáskörébe tartozó ügyekben önálló adatkezelő minőségben jár el.

(2) A készített felvételek felhasználására az idevonatkozó törvények által felhatalmazott szervek jogosultak.

(3) A rögzített adatok hozzáférése 72 órán belül biztosított .

(4) Ezen időtartamon belül az Önkormányzat részéről az adatokhoz történő hozzáférésre jogosult a Polgármester,az Alpolgármester a jegyző, és a jegyző helyettese.

(5) Adathordozóra történő dokumentum átadás a nyomozati hatáskörrel rendelkező hatóságok részére írásbeli kérelem alapján történik.

5. §

A közterületi rendszer működtetésének költségeit az Önkormányzat a költségvetésről szóló rendeletében biztosítja.

6. §

E rendelet 2014. szeptember 16-án lép hatályba.

Kosztkáné Rokolya Bernadett Baumstark Tiborné

polgármester jegyző